1960 m. pasaulio šachmatų čempionatas
1960 m. pasaulio šachmatų čempionatas – pasaulio šachmatų čempionato trimečio ciklo (1957–1960) varžybos. Jų paskutiniame etape tarp M. Botviniko ir M. Talio buvo žaidžiamas 24 partijų mačas dėl pasaulio čempiono vardo. Jis vyko 1960 m. kovo 15 – gegužės 7 d. Maskvoje. Pretendentas turėjo surinkti daugumą taškų. Esant rezultatui 12 : 12 pasaulio čempionas išsaugo titulą. Mačą laimėjo Michailas Talis 12½ : 8½ (+6 -2 =13). Jis tapo aštuntuoju pasaulio šachmatų čempionu.